Fjernvarmeforsyning af nyt boligområde [adresse] i [adresse] 
Sagsfremstilling 
101.                Fjernvarmeforsyning af nyt boligområde [adresse] i [adresse] - Åbent 
  
  
SAGENS INDHOLD 
[adresse] har bedt [adresse] om at udarbejde et projektforslag for fjernvarmeforsyning af et nyt 
boligområde i [adresse]. [adresse] har således i august 2015 indsendt vedlagte projektforslag med 
anmodning om kommunens godkendelse.  
  
Forsyningsområdet er omfattet af ”Lokalplan nr. 358 - Nyt boligområde – [adresse], [adresse]” og kan ses på 
side 6 i projektforslaget. Lokalplanen giver mulighed for opførelse af i alt 22 parcelhuse. 
  
Ifølge lokalplanen skal nybyggeri i området tilsluttes kollektiv varmeforsyning. For bebyggelse, der opfylder de 
gældende klassifikationskrav for lavenergihuse, har kommunen dog pligt til at dispensere fra denne bestemmelse. 
  
[adresse] finansierer, ejer, driver og vedligeholder fjernvarmeforsyningsanlægget til og med 
hovedafspærringshanerne og varmemålerne hos forbrugerne. [adresse] vil med godkendelse af 
projektforslaget få forsyningspligt i området.  
  
I projektet forudsættes, at forsyningsledningen til projektområdet og distributionsnettet i området etableres i løbet af 
det første år. Det forventes, at alle ledninger vil kunne lægges i offentlige eller private vejarealer og at arealafståelse 
dermed ikke vil blive nødvendig. Etableringen af stikledningerne afhænger af forbrugertilslutningen, der forventes at 
forløbe over 4 år. 
  
VURDERING 
På baggrund af oplysningerne i projektforslaget vurderer Teknik og Kultur, at projektet som helhed er både 
samfundsøkonomisk og miljømæssigt fordelagtigt. 
  
[adresse] har i dag to halmfyrede kedler, hver på 8,0 MW, samt naturgas- og træpillekedler, som 
anvendes til spids- og reservelast. Ved normaldrift produceres [adresse] nuværende varmebehov på 
halmkedlerne, der også har kapacitet til at forsyne det nye boligområde. Det anslåede varmebehov i projektområdet 
er 270 MWh inklusiv varmetabet i ledningsnettet, der anslås til 26 %.  
  
 
Teknik- og 
Miljøudvalget 
8. oktober 2015 
Sagsnr. 710-2015-
27078 
Dok.nr. 710-2015-
249776 
Sagsbehandler 
DPLVSO 
  
Tidl. politisk behandling 
  
Forventet sagsgang 
TM-U 
Lovgrundlag 
Varmeforsyningsloven, Projektbekendtgørelsen  
Dette forholdsvis store varmetab skyldes det lave varmebehov i nybyggeri (jævnfør bygningsreglementet), idet en 
mindre afsætning af varme for enden af en hovedledning almindeligvis vil give et større procentuelt varmetab 
undervejs.   
  
I projektet er der regnet med en samlet anlægsinvestering på godt 1,1 mio.kr. for [adresse]. 
[adresse] beregninger viser, at fjernvarmeudvidelsen vil bidrage med et positivt årligt dækningsbidrag til 
varmeværkets øvrige drift, vedligeholdelse og administration på godt 45.000 kr. eksklusiv moms.  
  
Brugerøkonomiske beregninger viser, at der ved valg af fjernvarme kan opnås en årlig besparelse i forhold til 
individuelle jordvarmeanlæg på ca. 5.800 kr. inklusiv moms, svarende til 32 %.   
  
Samfundsøkonomiske beregninger viser, at besparelsen ved valg af fjernvarme i forhold til individuelle 
jordvarmeanlæg for en 20 års periode er ca. 1,7 mio. kr., svarende til 43 %.  
  
Energi- og miljømæssige beregninger viser, at der ved gennemførelse af projektet over 20 år vil være en samlet 
udledning på 41 tons CO2-ækvivalenter mod 532 tons ved individuelle jordvarmeanlæg, svarende til en reduktion på 
ca. 92 %.  
  
ØKONOMI 
[adresse] forventer at søge Favrskov Kommune om kommunegaranti for optagelse af lån i 
Kommunekredit på 1,2 mio. kr., hvoraf der skal betales stiftelsesprovision til kommunen. Der vil blive fremsendt 
særskilt ansøgning om kommunegaranti til behandling i Byrådet. Det kommunegaranterede lån er en betingelse for, 
at projektet kan gennemføres. 
  
INDDRAGELSE 
Projektforslaget har været sendt i høring ved HMN Naturgas, der har meddelt, at de ikke har bemærkninger til 
projektforslaget. Derover har projektforslaget været sendt i høring ved ejeren af den eksisterende ejendom i 
projektområdet. Teknik og Kultur har ikke modtaget bemærkninger til projektforslaget herfra. 
  
INDSTILLING 
Direktøren for Teknik og Kultur indstiller til Teknik- og Miljøudvalget: 
  
1.    At [adresse] projektforslag for ”Fjernvarmeforsyning af nyt boligområde – [adresse], LP 358” 
godkendes. 
  
BESLUTNING 
  
Bilag 
  
  
  
  
Teknik- og Miljøudvalget, 8. oktober 2015: 
Fraværende: Ingen 
  
Godkendt. 
Projektforslag for fjernvarmeforsyning af nyt 
boligområde - Tjørnager, LP 358 
710-2015-217587 
